Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN GAL TA KI GAL EŠ₂ |GIŠ.TUG₂.PI| GA NI NA AN DU 
 AN AN GAL TA KI GAL EŠ₂ |GIŠ.TUG₂.PI| GA NI...
 AN MUŠ₃ AN...|GIŠ.TUG₂.PI| GA NI...
 |SAL.TUG₂| MU AN MU KALAM@g RU KI MU KALAM@g RU KUR RA BA E A |LAGAR@g.DU| 
 AN MUŠ₃ AN MU KALAM@g RU KI MU KALAM@g RU KUR RA BA E A |LAGAR@g.DU| 
 NAM EN MU KALAM@g RU NAM LAGAR MU KALAM@g RU KUR RA BA E A |LAGAR@g.DU| 
 AB@g KI GA E₂ AN NA MU KALAM@g RU KUR RA BA E A |LAGAR@g.DU| 
 |EZEN×BAD| |DUB.NAGAR| KI A E₂ MUŠ₃ KALAM@g MA MU KALAM@g RU KUR RA...
 |ZA.MUŠ₃@g.AB@g| KI A GI AB@g KI NA MU KALAM@g RU KUR RA BA E A |LAGAR@g.DU| 
 |UD.NUN| KI A E₂ SAR RA MU KALAM@g RU KUR RA BA E A |LAGAR@g.DU| 
 |EN.KID| KI A BARA₂ DUR₂ GAR RA MU KALAM@g RU...
 KIŠ KI A |HI×AŠ₂| SAG KALAM@g MA MU KALAM@g RU KUR RA...
 A GA NE KI A E₂ |U.GUD| MAŠ KI MU KALAM@g RU KUR A BA E A |LAGAR@g.DU| 
 |GIŠ.KUŠU₂| KI A IB GAL MU KALAM@g RU KUR RA BA E A |LAGAR@g.DU| 
 |ŠEŠ.AB@g| KI MA E₂ |NI.TUK| NA MU KALAM@g RU KUR RA BA E A |LAGAR@g.DU| 
 |EZEN×KU₃| KI A |DAG.KISIM₅×(LU.MAŠ₂)| E₂ KU₃ MU KALAM@g RU KUR RA BA E A |LAGAR@g.DU| 
 GIR₂ SU KI A E₂ EŠ₂ DAM KU₃ MU KALAM@g RU KUR RA BA E A |LAGAR@g.DU| 
 NI SI IN NA KI E₂ SIG₄ ME EŠ₂ |U.GUD| MU KALAM@g RU KUR RA BA E A |LAGAR@g.DU| 
 |UD.KUŠU₂| KI A AN ZA GAR₃ MU KALAM@g RU KUR RA BA E A |LAGAR@g.DU| 
 |SU.KUR.RU| KI E |U.UD.KID| GAR KU₃ MU KALAM@g RU KUR RA BA E A |LAGAR@g.DU| 
 KA NI LU KI E₂ ŠA₃ HUL₂ LA MU KALAM@g RU KUR RA BA E A |LAGAR@g.DU| 
 ME 7(DIŠ) BI ZAG MU NI IN KEŠ₂ 
 ME MU KALAM@g UR₄ UR₄ ŠU NI EŠ₂ MU KALAM@g LAL 
 ME HI GIR₃ DU BA I IM DU 
 TUG₂ ŠU GUR RA |GA₂×(ME.EN)| EDIN NA SAG GA₂ NA MU KALAM@g IG 
 HI LI SAG KI NA ŠU BA NI IN TI 
 |NI.UD| ZA KUR TUR TUR LAL GU₂ NA BA AN LAL 
 |NI.UD| NUNUZ TAB BA GABA NA BA NI IN SI 
 TUG₂ |NAM.SAL.TUG₂| TUG₂ NAM |SAL.TUG₂| A BAR RA NA BA AN |U.TUG₂| 
 ŠIM LU₂ GAN IM DU GAN IM DU IGI NA BA NI IN GAR 
 TU DI DA LU₂ GA₂ NU GA₂ NU GABA NA BA AN BU 
 |HI×AŠ₂| KU₃ GI ŠU NA BA AN DUH 
 GI DIŠ GAR EŠ₂ GAN₂ ZA KUR ŠU BA NI IN DUH 
 AN MUŠ₃ KUR EŠ₂ I IM DU 
 LUH A NI AN GA ŠA AN ŠUBUR RA EGIR A NA I IM DU 
 KU₃ AN MUŠ₃ KID AN |SAL.TUG₂| ŠUBUR RA KA MU NA |UMUM×KASKAL| E 
 GA₂ NU LUH ZI E₂ AN NA MU 
 LUH E NE |NINDA₂×NE| ŠA₆ ŠA₆ GA MU 
 RA GABA E NE |NINDA₂×NE| GI EN GI NA MU 
...GA E RI NA RI MU...
...GA RA AB KA |GIŠ.TUG₂.PI.NU₁₁@90.SILA₃|...
 UD DA KUR EŠ₂ |LAGAR@g.DU| NE EN 
 UD DA KUR EŠ₂ DU NA MU NE 
 |A.IGI| LAGAR@g LAGAR@g DAM MAR MAR MA NI IB 
 |AB₂×ŠA₃| GU₂ EN NA TUK TUK A MA NI IB 
...AN RI E NE LAGAB LAGAB NA MA NI IB 
...|HI×AŠ₂| MA AB KA ZU |HI×AŠ₂| MA AB 
...|IGI.E₂| DI ZU...
 KI MU LU DA NU DI ZUM GAL ZU |HI×AŠ₂| MA AB 
 MU LU NU TUK DIM₂ TUG₂ AŠ A TUG₂ MA AB 
 E₂ KUR RI E₂ AN MU |U.GUD| KID LAL EŠ₂ ME RI ZU AŠ...
...E₂ AN MU |U.GUD| KID LAL EŠ₂ KU₄ KU₄ DA ZU NE 
 I NE AN MU |U.GUD| KID LAL EŠ₂ |A.IGI| ŠEŠ₂ A 
...AN MU |U.GUD| KID DUN₃ MU ZU MU LU KUR RA NAM BA DA AN GAM E 
 KU₃ ŠA₆ GA ZU IŠ KUR RA KA NAM BA DA AB ŠAR₂ RI 
 ZA KUR ŠA₆ GA ZU ZA MUG@g MA KA NAM BA DA AN SI IL SI IL 
 GIŠ TUG₂ ZU GIŠ NAGAR RA KA NAM BA AN DAR DAR E 
 KI EL AN GA ŠA AN NA KUR RA NAM BA DA AN GAM E 
 UD DA AN MU |U.GUD| KID E NE |NINDA₂×NE| BA NU RI DU |ŠEŠ.AB@g| KI EŠ₂ DU NA 
 |ŠEŠ.AB@g| KI E₂ |HU.HI| KUR RA KA 
...AN |ŠEŠ.KI| EŠ₂...
...AN |ŠEŠ.KI| EŠ₂ |A.IGI| ŠEŠ₂ A 
...AN |ŠEŠ.KI| DUN₃ MU ZU MU LU KUR RA...
...IŠ KUR RA KA...
...ŠA₆ GA ZU ZA MUG@g MA KA NAM BA DA AN SI IL SI IL 
...GIŠ...
 KI EL...
 UD DA AN |ŠEŠ.KI|...|URU×UD| ZE₂ IB KI EŠ₂ DU NA 
 |URU×UD| ZE₂ IB KI E₂...
...AN |GUD×KUR| AN KI GA EŠ₂ |A.IGI| ŠEŠ₂ |A.AN| 
 A A AN |GUD×KUR| AN KI DUN₃ MU ZU MU LU KUR RA NAM BA DA AN GAM E 
 KU₃ ŠA₆ GA ZU IŠ KUR RA KA...
 ZA KUR ŠA₆ GA ZU ZA MUG@g MA KA...
 GIŠ TUG₂ ZU GIŠ NAGAR RA KA...
 KI EL AN GA ŠA AN NA KUR RA NAM BA DA AN GAM E 
 A A AN |GUD×KUR| AN KI |IGI.DIB| MU KALAM@g MU UŠ TUG₂ DA MA AL LA KID 
 U₂ NAM TI LA MU KALAM@g ZU A NAM TI LA MU KALAM@g ZU 
 E NE MA RA HU MU KALAM@g TI LI EN 
 AN MUŠ₃ KUR EŠ₂...
 LUH A NI AN |SAL.TUG₂| ŠUBUR RA KID EGIR A NI...
 LUH A NI AN |SAL.TUG₂| ŠUBUR RA KA...
 DU NA AN GA ŠA AN ŠUBUR MU SAG...
 E NE |NINDA₂×NE| A RA KA GA MU GU₂ ZU LA BA IGI RU 
 AN MUŠ₃ E₂ GAL |IGI.KUR.ZA| EŠ₂ UM MA TE 
 GIŠ IG KUR RA KA ŠU |IGI.UR| BA AN UŠ 
 |KA₂.GAL| KUR RA KA KA |IGI.UR| BA AN |UMUM×KASKAL| 
 E₂ IG |IGI.DIB| NI DUH E₂ IG |IGI.DIB| 
 E₂ IG |IGI.DIB| AN NE TI E₂ IG |IGI.DIB| AŠ MU EŠ₂ GA KU₄ 
 AN NE TI NI DUH GAL KUR RA KID 
 KU₃ AN MUŠ₃ KA MU NA NI IB GI₄ GI₄ 
 A BA ME EN ZA E 
 ME E AN GA ŠA AN NA KI AN UD |UD.DU| A AŠ 
 |ŠU.GAR.TUR.LAL| BI ZA E AN MUŠ₃ KI AN UD |UD.DU| A AŠ 
 A NA |A.AN| BA DU KALAM@g KUR NU GI₄ EŠ₂ 
 |HI×AŠ₂| RA AN LU₂ DU BI NU GI₄ GI₄ NE ŠA₃ ZU A DIM₂ DU MU KALAM@g 
 KU₃ AN MUŠ₃ KID MU NA NI TUM GI₄ GI₄ 
 |SAL.KU| GAL MU KU₃ AN GA ŠA AN KI GAL LA KID 
 MU DAM A NI |IGI.DIB| MU KALAM@g GUD GAL AN NA BA AN |EZEN×BAD| GA 
 KI SUM GA NA I NE DUH |IGI.DIB| NE 
 BI KI SUM GA NA GU |U.GUD| BA NI IN |UMUM×KASKAL| |HI×AŠ₂| GAN NA NAM MA 
 AN NE TI NI DUH GAL KUR RA KID 
 KU₃ AN MUŠ₃ RA MU NA NI IB GI₄ GI₄ 
 DU BA A AN MUŠ₃ |SAL.TUG₂| GA₂ GA AN NA AB KA 
 |SAL.TUG₂| MU AN |SAL.TUG₂| KI GAL LA RA GA AN NA KA...GA AN NA AB KA 
 AN NE TI NI DUH GAL KUR RA KID 
 |SAL.TUG₂| A NI AN |SAL.TUG₂| KI GAL LA RA 
...KA MU NA |UMUM×KASKAL| 
 |SAL.TUG₂| MU KI EL DIŠ |A.AN| 
 AN MUŠ₃...
 GIŠ IG...
...
 E₂ AN NA...
 ME 7(DIŠ) BI ZAG...
 ME...
 ME...
 TUG₂ ŠU GUR RA...
 HI LI SAG KI NA...
...
 |NI.UD| NUNUZ TAB BA...
 TUG₂ |NAM.SAL.TUG₂| NAM |SAL.TUG₂| A...
 ŠIM LU₂ GAN IM DU IGI NI...
 TU DI DA LU₂ GA₂ NU GA₂ NU...
 |HI×AŠ₂| KU₃ GI ŠU NA...
 GI DIŠ GAR EŠ₂ GAN₂ ZA KUR ŠU NA...
 UD BA AN |SAL.TUG₂| KI GAL LA KID ZIG BAR BI NE IN RA 
 |KA×NUN| KA NE IN DU KA ŠA₃ EŠ₂ BA TI 
 AN NE TI NI DUH GAL NI IR KA MU NA |UMUM×KASKAL| E 
 GA₂ NU AN NE TI NI DUH GAL KUR RA MU 
 KA A RA KA GA MU GU₂ ZU LA BA AN RU BI EN 
 |KA₂.GAL| KUR RA 7(DIŠ) BI GIŠ SI GAR BI GAN IB UŠ 
 E₂ GAL |IGI.KUR.ZA| AŠ BI GIŠ IG BI ŠU HA BA AN UŠ 
 E NE KU₄ KU₄ DA NI TA 
 GAM GAM MA NI TUG₂ NUN NUN LA NI TA LU₂...
 AN NE TI NI DUH GAL...
 KA |SAL.TUG₂| A NA EŠ₂ SAG KEŠ₂...
 |KA₂.GAL| KUR RA 7(DIŠ) BI GIŠ SI GAR BI...
 E₂ GAL |IGI.KUR.ZA| AŠ BI...
 KU₃ AN MUŠ₃ RA KA...
 GA₂ NU AN MUŠ₃...
 AN MUŠ₃...
 GI DIŠ GAR EŠ₂ GAN₂ ZA KUR...
 |KA₂.GAL| DIŠ |HI×BAD| MA...
 TUG₂ ŠU GUR RA |GA₂×(ME.EN)| EDIN NA SAG GA₂ NA LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 |KA₂.GAL| MIN |HI×BAD| MA...
 |NI.UD| ZA KUR TUR TUR LAL GU₂ NA LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 |KA₂.GAL| 3(DIŠ) |HI×BAD| MA KU₄ KU₄ DA NI TA 
 |NI.UD| NUNUZ TAB BA GABA NA LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 |KA₂.GAL| 4(DIŠ) |HI×BAD| MA KU₄ KU₄ DA NI TA 
 TU DI DA LU₂ GA₂ NU GA₂ NU GABA NA LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 |KA₂.GAL| 5(DIŠ) |HI×BAD| MA KU₄ KU₄ DA NI TA 
 |HI×AŠ₂| KU₃ GI ŠU NA LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 |KA₂.GAL| 6(DIŠ) |HI×BAD| MA KU₄ KU₄ DA NI TA 
 GI DIŠ GAR EŠ₂ GAN₂ ZA KUR...LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 |KA₂.GAL| 7(DIŠ) |HI×BAD| MA KU₄ KU₄ DA NI TA 
...TUG₂ NAM |SAL.TUG₂| A BAR RA NA LU₂ BA DA AN ZE₂ IR 
 TA |A.AN| NE E 
 SI A AN MUŠ₃ ME KUR RA KID ŠU AL |U.GUD| |U.GUD| 
 AN MUŠ₃ |PA.AN| KUR RA KID KA ZU NA AN BA E 
 GAM GAM MA NI TUG₂ NUN NUN LA NI TA LU₂ MA AN DU 
 |SAL.KU| A NI GIŠ GU ZA NI TA IM MA DA AN ZI 
 E NE GIŠ GU ZA NI TA DUR₂ IM MI IN GAR 
 AN A NUN NA DI TAR 7(DIŠ) BI IGI NI EŠ₂ DI MU KALAM@g DA TAR RU NE 
 IGI MU IGI IN BAR I NE TIL A |HI×BAD| 
 KA I NE NE KA |AB₂×ŠA₃| GIG GA |A.AN| 
 KA I NE |UMUM×KASKAL| KA NAM TAG TAG GA |A.AN| 
 SAL TU RA UZU GAR PA GA EŠ₂ BA AN KU₄ 
 UZU GAR PA GA GIŠ KAK TA LU₂ BA DA AN LAL 
...MI 3(DIŠ) |A.AN| UM TA NI LA TA 
 LUH A NI AN |SAL.TUG₂| ŠUBUR RA KID 
 LUH KA ŠA₆ ŠA₆ GA NI 
 RA GABA KA GI EN GI EN NA NI 
 KA |SAL.TUG₂| A NA EŠ₂ |GIŠ.TUG₂.PI| BA IGI IN DU 
...ŠU NU BAR RI 
...KA GA NI GU₂ NI LA BA IGI RU 
 |A.IGI| LAGAR@g LAGAR@g DAM MU KALAM@g NA GA₂ GA₂ 
...GU₂ EN NA MU KALAM@g TUK A 
 E₂ AN RI E NE KID MU KALAM@g NA LAGAB LAGAB 
 IGI NI...KA NI MU KALAM@g |HI×AŠ₂| 
 KI LU₂ DA NU DI ZUM GAL A NI MU KALAM@g NA |HI×AŠ₂| 
 MU LU NU TUK DIM₂ TUG₂ AŠ A...
...E₂ AN EN KID LAL EŠ₂ GIR₃ NI AŠ MU KALAM@g DU 
...E₂ AN EN KID LAL EŠ₂ KU₄ KU₄ DA NI TA 
...|A.IGI| IM MA ŠEŠ₂ ŠEŠ₂ 
...DUN₃ MU ZU MU LU KUR RA NAM BA DA AN GAM E 
...ŠA₆ GA ZU...
...ŠA₆ GA ZU ZA MUG@g KA...
...GIŠ NAGAR RA KA...
...AN GA ŠA AN NA KUR RA...
...|AB₂×ŠA₃| BAL A NI AN |SAL.TUG₂| ŠUBUR RA KID MU NA NI IB GI₄ GI₄ 
...AN GAL AL NE IN KA KI GAL AL NE IN KA 
...AN GAL AL NE IN KA KI GAL AL NE IN KA 
 ME KUR RA ME AL NU DI DA DI...GAN IB UŠ 
 A BA |A.AN| KI BI DI IN NA AN KA...AL MU NI IN KA 
 A A AN EN KID KA BI NU MU NA DU...BA DU 
 |ŠEŠ.AB@g| KI...
 E₂ KIŠ NU IG...
 IGI AN |ŠEŠ.KI| EŠ₂ |A.IGI|...
 A A AN |ŠEŠ.KI| DUN₃ MU ZU MU LU KUR RA...
 KU₃ ŠA₆ GA ZU IŠ KUR RA KA...
 |NI.UD| ZA KUR ŠA₆ GA ZU ZA MUG@g KA...
 GIŠ TUG₂ ZU GIŠ NAGAR RA KA...
 KI EL AN GA ŠA AN NA KUR RA...
 A A AN |ŠEŠ.KI| |AB₂×ŠA₃| BAL A NI...
 TUR MU AN GAL AL NE IN KA...AL NE IN KA 
 AN MUŠ₃ AN GAL AL NE IN KA...AL...
 ME KUR RA ME AL NU DI DA DI...GAN IB UŠ 
 A BA |A.AN| KI BI...
 A A AN |ŠEŠ.KI| KA BI...BA DU 
 |URU×UD| ZE₂ IB KI E₂ AN EN KI GA EŠ₂...
 IGI AN EN KI GA EŠ₂...
 A A AN EN KI DUN₃ MU ZU MU LU...
 KU₃ ŠA₆ GA ZU IŠ KUR RA KA...
 |NI.UD| ZA KUR ŠA₆ GA ZU ZA MUG@g KA...
 GIŠ TUG₂ ZU GIŠ NAGAR RA KA NAM BA AN DAR DAR RI 
 KI EL AN GA ŠA AN NA KUR RA NAM BA DA AN GAM E 
 A A AN EN KI AN |SAL.TUG₂| ŠUBUR RA KID MU KALAM@g NA NI IB GI₄ GI₄ 
 TUR MU A NA NE IN AK GA₂ E MU KALAM@g SAG@g U 
 AN MUŠ₃...NE IN AK GA₂ E MU KALAM@g SAG@g U 
 |SAL.TUG₂|...A NA NE IN AK GA₂ E MU KALAM@g SAG@g U 
 NU |LAGAB×(GUD&GUD)| GIG AN NA KID A NA NE IN AK GA₂ E MU KALAM@g SAG@g U 
 A A AN EN KI KA BI BA E NE DU 
 UMBIN SI NI MU BU BA RA AN DU KUR GAR RA AŠ BA AN DIM₂ 
 UMBIN SI MIN |HI×BAD| MA MU BU BA RA AN DU |UŠ.KU| TUR RA AŠ BA AN DIM₂ 
 KUR GAR RA U₂ NAM TI LA BA AN SUM 
 |UŠ.KU| TUR RA A NAM TI LA BA AN SUM 
...AN EN KI |UŠ.KU| TUR RA KUR GAR RA KA...
 DIŠ |A.AN| U₂ NAM TI LA DIŠ |A.AN| A NAM TI LA |U.KA| NI A RU BA AB ZE₂ EN 
 DU NA AN ZE₂ EN GIR₃ KUR EŠ₂ NA₂ BA AN ZE₂ EN 
 GIŠ IG NIM DIM₂ RI RI E NE EN ZE₂ EN 
 ZA RA KID DIM₂ GUR GUR RI NE EN ZE₂ EN 
 |GA₂×AN| GAN E NAM TUR NE NE EŠ₂ 
 AN |SAL.TUG₂| KI GAL LA KID I NA₂ NA₂ RA |A.AN| 
 |HI×AŠ₂| KU₃ GA NA GAD NU UM BUR₂ 
 GABA NI BUR |U.GAN| DIM₂ NU UM BU 
 ŠU SI NI URUDA LUL BI DIM₂ |A.AN| DA IG 
 SIK₂ NI GA KASKAL SAR DIM₂ SAG GA₂ NA MU KALAM@g UR₄ UR₄ RI 
 U |LAGAB×(GUD&GUD)| A ŠA₃ MU KA GA NI 
 SAG@g |IGI.DIB| ME EN |SAL.TUG₂| ME A ŠA₃ ZU...
...BAR MU KA GA NI 
 SAG@g |IGI.DIB| ME EN |SAL.TUG₂| ME A BAR ZU...
 A BA |A.AN| ZA E ME EN ZE₂ EN 
...ŠA₃ ZU EŠ₂ BAR MU TA BAR ZU EŠ₂ KA GA NA AB ZE₂ EN 
 AN GAN ME EN ZE₂ EN KA GA MU RA AN KA 
 LU₂ |URU×MIN| GAN ME EN ZE₂ EN NAM ZU NE GAN IB TAR RI 
 ZI AN NA ZI KI A |IGI.RU| NE NE ZE₂ NA |A.AN| 
...
 A |A.LAGAB×HAL| BI MA RA BA E NE ŠU...
 A ŠA₃ ŠE BA MA RA BA E NE ŠU NAM BA BU I EN ZE₂ EN 
 UZU GAR PA GA GIŠ KAK TA LAL SUM ME AB KA GA NA AB ZE₂ EN KA GA MA AB DU ZE₂ EN 
 UZU GAR PA GA GA ŠA AN ZU NE NE 
 GAR LUGAL ME GAN A GAR |SAL.TUG₂| ME GAN A SUM MA ZE₂ EN KA GA NA AB ZE₂ EN 
 UZU GAR PA GA GIŠ KAK TA LAL A IM MA DA AB SUM MU ZE₂ EN 
 DIŠ |A.AN| U₂ NAM TI LA DIŠ |A.AN| A NAM TI LA |U.KA| NA RU BU NE EN ZE₂ EN 
 AN MUŠ₃ HA BA DU 
 |UŠ.KU| TUR KUR GAR RA KA AN EN KI GA EŠ₂ SAG KEŠ₂...
 GIŠ IG NIM DIM₂ MU KALAM@g RI RI 
 ZA RA KID DIM₂ MU KALAM@g GUR GUR 
...NAM TUR NE NE EŠ₂ 
...I NA₂ NA₂ RA |A.AN| 
...GAD NU KALAM@g BUR₂ 
...BUR |U.GAN| NA NU KALAM@g BU 
...URUDA LUL BI DIM₂...
...GA KASKAL SAR DIM₂...
...ŠA₃ MU KA GA NI 
...|SAL.TUG₂| ME A ŠA₃ ZU...
...BAR MU KA GA NI 
...|SAL.TUG₂| ME A BAR ZU IN NA NE |U.U.U| 
...ZA E ME EN ZE₂ EN 
...ŠA₃ ZU EŠ₂ BAR MU TA BAR ZU EŠ₂ BA E NE EN ZE₂ EN 
...KA GA MU RA AN KA 
...NAM ZU NE GA MU RI IB TAR 
...MU NI IN |IGI.RU| NE |U.U.U| 
...
 |A.LAGAB×HAL| A BA MU NE BA E ŠU NU UM MA BU NE 
 A ŠA₃ ŠE BA MU NE BA E ŠU NU UM MA BU NE 
 UZU GAR PA GA GIŠ KAK TA LAL SUM ME IB IN NA AN NE |U.U.U| 
 KU₃ AN |SAL.TUG₂| KI GAL LA KID...MU NA NI IB GI₄ GI₄ 
 UZU GAR PA GA GAR GA ŠA AN ZU NE NE |HI×BAD| |NINDA₂×NE| |NINDA₂×NE| 
...LUGAL ME GAR |SAL.TUG₂| ME GAN A SUM ME IB IN NA AN NE |U.U.U| |NINDA₂×NE| 
 UZU GAR PA GA GIŠ KAK TA LAL IM ME NE SUM UŠ 
 DIŠ |A.AN| U₂ NAM TI LA DIŠ |A.AN| A NAM TI LA |U.KA| A NE IN RU BU UŠ 
 AN MUŠ₃ BA DU 
 AN |SAL.TUG₂| KI GAL LA |UŠ.KU| TUR KUR GAR RA KA...
 DU MU KALAM@g ZE₂ EN...BA KU 
 AN MUŠ₃ KA...KUR TA |LAGAR@g.DU| 
 AN MUŠ₃ KUR TA |LAGAR@g.DU| DA NI 
 AN A NUN NA KID E NE BA AB HA ZA AŠ 
 A BA |A.AN| LU₂ KUR TA...KUR TA DI MA NI NE IN |LAGAR@g.DU| NE 
 UD DA AN MUŠ₃ KUR TA BA |LAGAR@g.DU| NE 
 SAG AŠ SAG GA₂ NA HA BA AB SUM MU 
 AN MUŠ₃ KUR TA BA |LAGAR@g.DU| NE 
 LU₂ IGI NA LUH NU ME A GIŠ PA ŠU NE IN DUH 
 BAR RA NA RA GABA NU ME A GIŠ KU UR₂ RA NE IN LAL 
 TE LAL TUR TUR GI |IGI.KAK| DIM₂ 
 TE LAL GAL GAL GI DUB BA AN NA DIM₂ ZAG GA NA BA AN KU BAD |U.U.U| 
 LU₂ E NE RA IN IGI |DU&DU| |U.U.U| |A.AN| 
 LU₂ AN MUŠ₃ RA IN IGI |DU&DU| |U.U.U| |A.AN| 
 U₂ NU ZU ME |U.U.U| A NU ZU ME |U.U.U| 
 ZI₃ DUB DUB BA NU |KA×GAR| ME |U.U.U| 
 A BAL BAL A NU |KA×A| |KA×A| ME |U.U.U| 
 |GAR.ŠA₃.A| GAR HI GI ŠU NU BU ME |U.U.U| 
 UR₂ DAM GAR HI GI |U.U.U| NU SI GI ME |U.U.U| 
 TUR GAR KU₇ KU₇ DA NE NU SU UB BA ME |U.U.U| 
 DAM UR₂ LU₂ KA BA RA AN SI IL SI IL LI |U.U.U| 
 TUR LU₂ HI UB TA BA RA AN ZI GI |U.U.U| 
 E₂ GI₄ A E₂ |UR₂×NUN| RA KA IM TA AN |UD.DU| |U.U.U| |A.AN| 
 UR₂ LU₂ KA DAM ŠU TI A ME |U.U.U| 
 |DAG.KISIM₅×GA| |UM.ME| DA LAL KA TUR ŠU TI A ME |U.U.U| 
 SUM SAR GAR ŠEŠ A NU GUM E ME |U.U.U| 
 LU₂ HA NU |KA×GAR| ME |U.U.U| LU₂ GA KASKAL SAR...
 LU₂ AN MUŠ₃...
 AN MUŠ₃ KUR TA |LAGAR@g.DU| DA NI 
 AN |SAL.TUG₂| ŠUBUR RA KID KA₂...GIR₃ NI EŠ₂ BA AN RU 
 IŠ RA BA DA AN KU TUG₂ MU BU RA BA AN TUG₂ 
 TE LAL E NE KU₃ AN MUŠ₃ RA KA MU KALAM@g NA |UMUM×KASKAL| E 
 AN MUŠ₃ URU ZU EŠ₂ DU BA E NE GA BA AB DU MU NE EN 
 KU₃ AN MUŠ₃ KID TE LAL E NE MU KALAM@g NE NI GI₄ GI₄ 
 LUH E NE |NINDA₂×NE| ŠA₆ ŠA₆ GA MU 
 RA GABA E NE |NINDA₂×NE| GI EN GI NA MU 
...RI GA MU ŠU NU KALAM@g BAR RI 
...GU₂ NI...
 |A.IGI| LAGAR@g LAGAR@g DAM MA AN GA₂ GA₂ 
 |AB₂×ŠA₃| GU₂ EN NA MA AN TUK |A.AN| 
 E₂ AN RI E NE MA AN LAGAB LAGAB 
 I NE NI MA AN |HI×AŠ₂| KA NI MA AN |HI×AŠ₂| 
...KI |IGI.E₂| DI MA |HI×AŠ₂| 
 KI MU LU DA NU DI ZUM GAL A NI MA AN |HI×AŠ₂| 
 MU LU NU TUK DIM₂ TUG₂ AŠ A IM MA AN TUG₂ 
 E₂ KUR RI E₂ AN MU |U.GUD| KID LAL EŠ₂ 
 |ŠEŠ.AB@g| KI MA E₂ AN |ŠEŠ.KI| EŠ₂ 
 |URU×UD| ZE₂ IB KI E₂ AN |GUD×KUR| AN KI GA EŠ₂ 
 GIR₃ NI AŠ MU KALAM@g DU 
 IGI AN |GUD×KUR| AN KI GA |A.IGI| NE ŠEŠ₂ ŠEŠ₂ 
 E NE MA A RA MU KALAM@g TI LI EN 
 E NE TA DIM₂...
 GA AN IGI |DU&DU| NE EN |GIŠ.KUŠU₂| KI A SIG₄ KUR ŠA₃ GA EŠ₂ GA |A.AN| IGI |DU&DU| NE EN 
...SIG₄ KUR ŠA₃ GA TA 
 AN BARA₂ URU NI A GIR₃ NI EŠ₂ BA AN RU 
 IŠ RA BA DA AN KU TUG₂ MU BU RA BA AN TUG₂ 
 TE LAL E NE KU₃ AN MUŠ₃ RA KA MU NA |UMUM×KASKAL| E 
 AN MUŠ₃ URU ZU EŠ₂ DU BA E NE GA BA AB DU MU NE 
 KU₃ AN MUŠ₃ KID TE LAL E NE MU NA NI IB GI₄ GI₄ 
 LI DU DU AN BARA₂ MU 
 UMBIN TAR TAR RA MU GU₂ TAR LAL MU 
 LI TA DIM₂ NAM MA RA NI IB ZE₂ |NINDA₂×NE| DU 
 GA E |DU&DU| EN NE EN |EZEN×BAD| |DUB.NAGAR| KI A E₂ MUŠ₃ KALAM@g MA EŠ₂ GA AN IGI |DU&DU| EN NE EN 
 |EZEN×BAD| |DUB.NAGAR| KI A E₂ MUŠ₃ KALAM@g MA TA 
 AN LU₂ |TA×HI| E URU NI A GIR₃ NI EŠ₂ BA AN RU 
 IŠ A IM DA AN KU TUG₂ MU BU RA BA AN TUG₂ 
 TE LAL E NE KU₃ AN MUŠ₃ RA KA MU NA |UMUM×KASKAL| E 
 AN MUŠ₃ URU ZU EŠ₂ DU BA E NE GA BA AB DU MU KALAM@g NE EN 
 KU₃ AN MUŠ₃ KID TE LAL E NE MU NA NI IB GI₄ GI₄ 
 AN LU₂ |TA×HI| ZAG |UD.DU| A A₂ ZI DA KAB BU MU UŠ SA 
 E NE TA DIM₂ NAM MA RA AB ZE₂ |NINDA₂×NE| EN ZE₂ EN 
 GA E |DU&DU| NE EN GIŠ MA@g GUL LA EDIN KUL AB@g KI EŠ₂...
 GIŠ MA@g GUL LA EDIN KUL AB@g KI EŠ₂ GIR₃ NI EŠ₂ BA E |DU&DU| RI |U.U.U| 
 AN TUR ZI TUG₂ MAH A I IM TUG₂ MAH A DUR₂ A DUR₂ IM MA GAR 
 TE LAL E NE ZUM A NA I IM KU BI |U.U.U| 
 DUG |URU×GU| 7(DIŠ) E GA MU KALAM@g |UMUM×KASKAL| |U.U.U| |A.AN| 
 7(DIŠ) |A.AN|...<unk> RA DIM₂ SAG MU KALAM@g DA PA GI NE 
 |PA.LU| NE GI BU GI DI DA IGI NI ŠU NU MU KALAM@g TAG GI NE 
 IGI MU KALAM@g IGI IN BAR IGI TIL A KA 
 KA I NE NE KA |AB₂×ŠA₃| GIG GA 
 KA I NE |UMUM×KASKAL| KA NAM TAG TAG GA 
 LI EŠ₂ |NIM×GAN₂@t| MU AN ZE₂ EN 
 KU₃ AN MUŠ₃ KID |DU&DU| BA AN TUR ZI DA ŠU NE NE A IN NA SUM 
 LU₂ E NE LU₂ MU KALAM@g NE |DU&DU| |U.U.U| |A.AN| 
 LU₂ AN TUR ZI MU KALAM@g IGI |DU&DU| |U.U.U| |A.AN| 
 U₂ NU ZU ME |U.U.U| A NU ZU ME |U.U.U| 
 ZI₃ DUB DUB BA NU |KA×GAR| ME |U.U.U| 
 A BAL BAL A NU |KA×A| |KA×A| ME |U.U.U| 
 UR₂ DAM GAR HI GI EŠ₂ NU SI GI |U.U.U| 
 TUR GAR KU₇ KU₇ DA NE NU SU UB ME |U.U.U| 
 TUR LU₂ HI UB TA BA RA AN ZI GI |U.U.U| 
 E₂ GI₄ A E₂ |UR₂×NUN| RA KA UM TA AN |UD.DU| |U.U.U| 
 AN TUR ZI NE |A.IGI| IM DA |IGI.RU| IGI@g IGI@g NI GA₂ GA₂ 
 GURUŠ E AN UD RA AN EŠ₂ ŠU NI BA AN NA ZI 
 AN UD |SAL.UD.EDIN| MU ME EN GA₂ E |SAL.UŠ.DI| ZU ME EN 
 E₂ |GA₂×AN| ZU EŠ₂ NI IL₂ RU ME EN 
 E₂ AN |SAL.TUG₂| GAL EŠ₂ GA IL₂ RU ME EN 
 ŠU MU ŠU MUŠ A |IGI.DIB| MU NI IN SUM 
 GIR₃ MU GIR₃ MUŠ A |IGI.DIB| MU NI IN SUM 
 TE LAL MU GA BA DA |TE.A| NAM MU KALAM@g HA ZA NE 
...ŠU BA AN IGI IN TI 
...
...MUŠ A MU E NI SUM 
...GIR₃ MUŠ A MU E NI SUM 
...BA NI |TE.A| 
...DIŠ DIM₂ 
...
 KU₃ AN MUŠ₃ KID...ŠA₃ GA NI NAM <unk> 
 KU₃ AN MUŠ₃ KID MU UD NA NI |A.IGI| GIG NI ŠEŠ₂ ŠEŠ₂ 
...ŠA₃ GA NI...
...DAM NI...A₂ NA...
...<unk>...
...
 U₂ |ZI&ZI.LAGAB| NI BU RI U₂ |ZI&ZI.LAGAB| NI ZE₂ E 
 DAM LU₂ UR₂ ZU NE NE...ME DAM KAL LA MU 
 TUR LU₂ UR₂ ZU NE NE NA₂ A ME TUR KAL LA MU 
...ME |A.AN| MU KALAM@g <unk> E 
...ME |A.AN| MU KALAM@g <unk> <unk>...E 
...AN MUŠ₃ RA KA MU NA |UMUM×KASKAL| E 
...LU₂ ZU...A NA |A.AN| GAR BA MU UM 
...NIM E MU NA NI IB GI₄ GI₄ 
...BA AB |IGI.RU| NE EN GAR BA A RA BA E 
...GA MU KALAM@g |U.TUG₂| |U.TUG₂| 
 NIM E KU₃ AN MUŠ₃ KID...
 KI EL AN MUŠ₃ KID NIM E NAM MU NI TUM TAR RI 
 E₂ BI A KA |UD.KA.BAR| <unk> |KA×A| A KID...
 DUN₃ MU LU₂ KU₃ ZU KID NE DIM₂ NAM...
...AN MUŠ₃ KID |HI×AŠ₂|...
...|A.IGI| IM ŠEŠ₂ ŠEŠ₂ 
 |SAL.KU| IM MA DU ŠU EŠ₂ MU DA AB SI 
 NI NE EŠ₂ ME LI E A...MU 
 ZA E MU <unk> |A.AN| |SAL.KU| ZU MU <unk> |A.AN| 
 UD ZA E AL DI DI E UD BI...
 UD |SAL.KU| ZU AL DI DI E UD BI...
 KU₃ AN MUŠ₃ KID AN TUR ZI SAG BI EŠ₂...
 KU₃ AN |SAL.TUG₂| KI GAL LA KID 
 ZAG SAL ZU HI GA |A.AN|

Provide the transliteration.

<SURFACE>
an gal-ta ki gal-še₃ ŋeštug₂-ga-ni na-an-gub
diŋir an gal-ta ki gal-še₃ ŋeštug₂-ga-ni...
{d}inana an...ŋeštug₂-ga-ni...
nin-ŋu₁₀ an mu-un-šub ki mu-un-šub kur-ra ba-e-a-ed₃
{d}inana an mu-un-šub ki mu-un-šub kur-ra ba-e-a-ed₃
nam-en mu-un-šub nam-lagar mu-un-šub kur-ra ba-e-a-ed₃
unug{ki}ga e₂-an-na mu-un-šub kur-ra ba-e-a-ed₃
bad₃-tibira{ki}a e₂-muš₃-kalam-ma mu-un-šub kur-ra...
zabalam{ki}a gi-gun₄{ki}na mu-un-šub kur-ra ba-e-a-ed₃
adab{ki}a e₂-šar-ra mu-un-šub kur-ra ba-e-a-ed₃
nibru{ki}a barag-dur₂-ŋar-ra mu-un-šub...
kiš{ki}a hur-saŋ-kalam-ma mu-un-šub kur-ra...
a-ga-de₃{ki}a e₂-ul-maš{ki} mu-un-šub kur-a ba-e-a-ed₃
umma{ki}a ib-gal mu-un-šub kur-ra ba-e-a-ed₃
urim₂{ki}ma e₂-dilmun-na mu-un-šub kur-ra ba-e-a-ed₃
kisiga{ki}a amaš-e₂-kug mu-un-šub kur-ra ba-e-a-ed₃
ŋir₂-su{ki}a e₂-eš₂-dam-kug mu-un-šub kur-ra ba-e-a-ed₃
i₃-si-in-na{ki} e₂-šeg₁₂-me-še₃-du₇ mu-un-šub kur-ra ba-e-a-ed₃
akšak{ki}a an-za-gar₃ mu-un-šub kur-ra ba-e-a-ed₃
šuruppag{ki}e niŋin₃-ŋar-kug mu-un-šub kur-ra ba-e-a-ed₃
ka-zal-lu{ki} e₂-šag₄-hul₂-la mu-un-šub kur-ra ba-e-a-ed₃
me 7(diš)-bi zag mu-ni-in-keše₂
me mu-un-ur₄-ur₄ šu-ni-še₃ mu-un-la₂
me dug₃ ŋiri₃ gub-ba i-im-ŋen
tug₂-šu-gur-ra men edin-na saŋ-ŋa₂-na mu-un-ŋal₂
hi-li saŋ-ki-na šu ba-ni-in-ti
{na₄}za-gin₃ di₄-di₄-la₂ gu₂-na ba-an-la₂
na₄-nunuz tab-ba gaba-na ba-ni-in-si
{tug₂}pala₃ tug₂ nam-nin-a bar-ra-na ba-an-dul
šembizid lu₂ he₂-em-du he₂-em-du igi-na ba-ni-in-ŋar
tu-di-da lu₂ ŋa₂-nu ŋa₂-nu gaba-na ba-an-gid₂
har kug-sig₁₇ šu-na ba-an-du₈
gi-diš-nindan eš₂-gana₂ za-gin₃ šu ba-ni-in-du₈
{d}inana kur-še₃ i-im-ŋen
sukkal-a-ni {d}ga-ša-an-šubur-ra egir-a-na i-im-ŋen
kug {d}inana-ke₄ {d}nin-šubur-ra gu₃ mu-na-de₂-e
ŋa₂-nu sukkal zid e₂-an-na-ŋu₁₀
sukkal e-ne-eŋ₃ sag₉-sag₉-ga-ŋu₁₀
ra-gaba e-ne-eŋ₃ ge-en-gen₆-na-ŋu₁₀
...ga-e-degₓ(RI) na degₓ(RI)-ŋu₁₀...
...ga-ra-ab-dug₄ ŋizzal...
ud-da kur-še₃ ed₃-de₃-en
ud-da kur-še₃ ŋen-na-ŋu₁₀-ne
er₂ du₆-du₆-dam mar-mar-ma-ni-ib
šem₃ gu₂-en-na du₁₂-du₁₂-a-ma-ni-ib
...diŋir-re-e-ne niŋin₂-niŋin₂-na-ma-ni-ib
...hur-ma-ab giri₁₇-zu hur-ma-ab
...u₆ di-zu...
ki mu-lu-da nu-di haš₄-gal-zu hur-ma-ab
mu-lu nu-tuku-gin₇ tug₂ dili-a mur₁₀-ma-ab
e₂-kur-re e₂ {d}mu-ul-lil₂-la₂-še₃ me-ri-zu dili...
...e₂ {d}mu-ul-lil₂-la₂-še₃ ku₄-ku₄-da-zu-ne
i-bi₂ {d}mu-ul-lil₂-la₂-še₃ er₂ šeš₂-a
...{d}mu-ul-lil₂ du₅-mu-zu mu-lu kur-ra nam-ba-da-an-gam-e
kug sag₉-ga-zu sahar kur-ra-ka nam-ba-da-ab-šar₂-re
za-gin₃ sag₉-ga-zu za zadim-ma-ka nam-ba-da-an-si-il-si-il
{ŋiš}taškarin-zu ŋiš nagar-ra-ka nam-ba-an-dar-dar-e
ki-sikil {d}ga-ša-an-na kur-ra nam-ba-da-an-gam-e
ud-da {d}mu-ul-lil₂ e-ne-eŋ₃-ba nu-ri-gub urim₂{ki}še₃ ŋen-na
urim₂{ki} e₂-mud-kur-ra-ka
...{d}nanna-še₃...
...{d}nanna-še₃ er₂ šeš₂-a
...{d}nanna du₅-mu-zu mu-lu kur-ra...
...sahar kur-ra-ka...
...sag₉-ga-zu za zadim-ma-ka nam-ba-da-an-si-il-si-il
...ŋiš...
ki-sikil...
ud-da {d}nanna...uru₂-ze₂-eb{ki}še₃ ŋen-na
uru₂-ze₂-eb{ki} e₂...
...{d}am-an-ki-ka₃-še₃ er₂ šeš₂-am₃
a-a {d}am-an-ki du₅-mu-zu mu-lu kur-ra nam-ba-da-an-gam-e
kug sag₉-ga-zu sahar kur-ra-ka...
za-gin₃ sag₉-ga-zu za zadim-ma-ka...
{ŋiš}taškarin-zu ŋiš nagar-ra-ka...
ki-sikil {d}ga-ša-an-na kur-ra nam-ba-da-an-gam-e
a-a {d}am-an-ki u₃-mu-un mu-uš-tug₂ da-ma-al-la-ke₄
u₂ nam-til₃-la mu-un-zu a nam-til₃-la mu-un-zu
e-ne ma-ra hu-mu-un-til₃-le-en
{d}inana kur-še₃...
sukkal-a-ni {d}nin-šubur-ra-ke₄ egir-a-ni...
sukkal-a-ni {d}nin-šubur-ra gu₃...
ŋen-na {d}ga-ša-an-šubur-ŋu₁₀ saŋ...
e-ne-eŋ₃ a-ra-dug₄-ga-ŋu₁₀ gu₂-zu la-ba-ši-šub
{d}inana e₂-gal ganzer-še₃ um-ma-te
{ŋiš}ig kur-ra-ka šu hul ba-an-us₂
abula kur-ra-ka gu₃ hul ba-an-de₂
e₂ ŋal₂-u₃ i₃-du₈ e₂ ŋal₂-u₃
e₂ ŋal₂-u₃ {d}bi₂-ti e₂ ŋal₂-u₃ dili-ŋu₁₀-še₃ ga-kur₉
{d}bi₂-ti i₃-du₈ gal kur-ra-ke₄
kug {d}inana inim mu-na-ni-ib-gi₄-gi₄
a-ba-me-en za-e
me-e {d}ga-ša-an-na ki {d}utu e₃-a-aš
tukum-bi za-e {d}inana ki {d}utu e₃-a-aš
a-na-am₃ ba-du-un kur nu-gi₄-še₃
har-ra-an lu₂ du-bi nu-gi₄-gi₄-de₃ šag₄-zu a-gin₇ tum₂-mu-un
kug {d}inana-ke₄ mu-na-ni-ib₂-gi₄-gi₄
nin₉ gal-ŋu₁₀ kug {d}ga-ša-an-ki-gal-la-ke₄
mu dam-a-ni u₃-mu-un gud-gal-an-na ba-an-ug₅-ga
ki-sig₁₀-ga-na i-bi₂ du₈-u₃-de₃
kaš ki-sig₁₀-ga-na gu-ul ba-ni-in-de₂ ur₅ he₂-na-nam-ma
{d}bi₂-ti i₃-du₈ gal kur-ra-ke₄
kug {d}inana-ra mu-na-ni-ib-gi₄-gi₄
gub-ba-a {d}inana nin-ŋa₂ ga-an-na-ab-dug₄
nin-ŋu₁₀ {d}ereš-ki-gal-la-ra ga-an-na-dug₄...ga-an-na-ab-dug₄
{d}bi₂-ti i₃-du₈ gal kur-ra-ke₄
nin-a-ni {d}ereš-ki-gal-la-ra
...gu₃ mu-na-de₂
nin-ŋu₁₀ ki-sikil 1(diš)-am₃
{d}inana...
{ŋiš}ig...
...
e₂-an-na...
me 7(diš)-bi zag...
me...
me...
tug₂-šu-gur-ra...
hi-li saŋ-ki-na...
...
na₄-nunuz tab-ba...
{tug₂}pala₃ nam-nin-a...
šembizid lu₂ he₂-em-du igi-ni...
tu-di-da lu₂ ŋa₂-nu ŋa₂-nu...
har kug-sig₁₇ šu-na...
gi-diš-nindan eš₂-gana₂ za-gin₃ šu-na...
ud-ba {d}ereš-ki-gal-la-ke₄ haš₂ bar-bi bi₂-in-ra
nundum zu₂ bi₂-in-gub inim šag₄-še₃ ba-ti
{d}bi₂-ti i₃-du₈ gal-ni-ir gu₃ mu-na-de₂-e
ŋa₂-nu {d}bi₂-ti i₃-du₈ gal kur-ra-ŋu₁₀
inim a-ra-dug₄-ga-ŋu₁₀ gu₂-zu la-ba-an-šub-be₂-en
abula kur-ra 7(diš)-bi {ŋiš}si-ŋar-bi he₂-eb-us₂
e₂-gal ganzer dili-bi {ŋiš}ig-bi šu ha-ba-an-us₂
e-ne ku₄-ku₄-da-ni-ta
gam-gam-ma-ni tug₂ zil-zil-la-ni-ta lu₂...
{d}bi₂-ti i₃-du₈ gal...
inim nin-a-na-še₃ saŋ keše₂...
abula kur-ra 7(diš)-bi {ŋiš}si-ŋar-bi...
e₂-gal ganzer dili-bi...
kug {d}inana-ra gu₃...
ŋa₂-nu {d}inana...
{d}inana...
gi-diš-nindan eš₂-gana₂ za-gin₃...
abula 1(diš)-kam-ma...
tug₂-šu-gur-ra men edin-na saŋ-ŋa₂-na lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
abula 2(diš)-kam-ma...
{na₄}za-gin₃ di₄-di₄-la₂ gu₂-na lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
abula 3(diš)-kam-ma ku₄-ku₄-da-ni-ta
na₄-nunuz tab-ba gaba-na lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
abula 4(diš)-kam-ma ku₄-ku₄-da-ni-ta
tu-di-da lu₂ ŋa₂-nu ŋa₂-nu gaba-na lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
abula 5(diš)-kam-ma ku₄-ku₄-da-ni-ta
har kug-sig₁₇ šu-na lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
abula 6(diš)-kam-ma ku₄-ku₄-da-ni-ta
gi-diš-nindan eš₂-gana₂ za-gin₃...lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
abula 7(diš)-kam-ma ku₄-ku₄-da-ni-ta
...tug₂ nam-nin-a bar-ra-na lu₂ ba-da-an-ze₂-er
ta-am₃ ne-e
si-a {d}inana me kur-ra-ke₄ šu al-du₇-du₇
{d}inana ŋarza kur-ra-ke₄ ka-zu na-an-ba-e
gam-gam-ma-ni tug₂ zil-zil-la-ni-ta lu₂ ma-an-de₆
nin₉-a-ni {ŋiš}gu-za-ni-ta im-ma-da-an-zig₃
e-ne {ŋiš}gu-za-ni-ta dur₂ im-mi-in-ŋar
{d}a-nun-na di-kud 7(diš)-bi igi-ni-še₃ di mu-un-da-ku₅-ru-ne
igi mu-ši-in-bar i-bi₂ uš₂-a-kam
inim i-ne-ne inim lipiš gig-ga-am₃
gu₃ i-ne-de₂ gu₃ nam-tag-tag-ga-am₃
munus tur₅-ra uzu niŋ₂ sag₃-ga-še₃ ba-an-kur₉
uzu niŋ₂ sag₃-ga {ŋiš}gag-ta lu₂ ba-da-an-la₂
...ŋi₆ 3(diš)-am₃ um-ta-zal-la-ta
sukkal-a-ni {d}nin-šubur-ra-ke₄
sukkal inim sag₉-sag₉-ga-ni
ra-gaba inim ge-en-ge-en-na-ni
inim nin-a-na-še₃ ŋeštug₂ ba-ši-in-gub
...šu nu-bar-re
...dug₄-ga-ni gu₂-ni la-ba-ši-šub
er₂ du₆-du₆-dam mu-un-na-ŋa₂-ŋa₂
...gu₂-en-na mu-un-du₁₂-a
e₂ diŋir-re-e-ne-ke₄ mu-un-na-niŋin₂-niŋin₂
igi-ni...giri₁₇-ni mu-un-hur
ki lu₂-da nu-di haš₄-gal-a-ni mu-un-na-hur
mu-lu nu-tuku-gin₇ tug₂ dili-a...
...e₂ {d}en-lil₂-la₂-še₃ ŋiri₃-ni dili mu-un-gub
...e₂ {d}en-lil₂-la₂-še₃ ku₄-ku₄-da-ni-ta
...er₂ im-ma-še₈-še₈
...du₅-mu-zu mu-lu kur-ra nam-ba-da-an-gam-e
...sag₉-ga-zu...
...sag₉-ga-zu za zadim-ka...
...ŋiš nagar-ra-ka...
...{d}ga-ša-an-na kur-ra...
...lipiš bal-a-ni {d}nin-šubur-ra-ke₄ mu-na-ni-ib-gi₄-gi₄
...an gal al bi₂-in-dug₄ ki gal al bi₂-in-dug₄
...an gal al bi₂-in-dug₄ ki gal al bi₂-in-dug₄
me kur-ra me al nu-di-da sa₂...he₂-eb-us₂
a-ba-am₃ ki-bi sa₂ in-na-an-dug₄...al mu-ni-in-dug₄
a-a {d}en-lil₂ inim-bi nu-mu-na-gub...ba-ŋen
urim₂{ki}...
e₂-kiš-nu-ŋal₂...
igi {d}nanna-še₃ er₂...
a-a {d}nanna du₅-mu-zu mu-lu kur-ra...
kug sag₉-ga-zu sahar kur-ra-ka...
{na₄}za-gin₃ sag₉-ga-zu za zadim-ka...
{ŋiš}taškarin-zu ŋiš nagar-ra-ka...
ki-sikil {d}ga-ša-an-na kur-ra...
a-a {d}nanna lipiš bal-a-ni...
dumu-ŋu₁₀ an gal al bi₂-in-dug₄...al bi₂-in-dug₄
{d}inana an gal al bi₂-in-dug₄...al...
me kur-ra me al nu-di-da sa₂...he₂-eb-us₂
a-ba-am₃ ki-bi...
a-a {d}nanna inim-bi...ba-ŋen
uru₂-ze₂-eb{ki} e₂ {d}en-ki-ka₃-še₃...
igi {d}en-ki-ka₃-še₃...
a-a {d}en-ki du₅-mu-zu mu-lu...
kug sag₉-ga-zu sahar kur-ra-ka...
{na₄}za-gin₃ sag₉-ga-zu za zadim-ka...
{ŋiš}taškarin-zu ŋiš nagar-ra-ka nam-ba-an-dar-dar-re
ki-sikil {d}ga-ša-an-na kur-ra nam-ba-da-an-gam-e
a-a {d}en-ki {d}nin-šubur-ra-ke₄ mu-un-na-ni-ib-gi₄-gi₄
dumu-ŋu₁₀ a-na bi₂-in-ak ŋe₂₆-e mu-un-kuš₂-u
{d}inana...bi₂-in-ak ŋe₂₆-e mu-un-kuš₂-u
nin...a-na bi₂-in-ak ŋe₂₆-e mu-un-kuš₂-u
nu-u₈-gig an-na-ke₄ a-na bi₂-in-ak ŋe₂₆-e mu-un-kuš₂-u
a-a {d}en-ki inim-bi ba-e-de₃-gub
umbin-si-ni mu-dur₇ ba-ra-an-de₆ kur-ŋar-ra-aš ba-an-dim₂
umbin-si 2(diš)-kam-ma mu-dur₇ ba-ra-an-de₆ gala-tur-ra-aš ba-an-dim₂
kur-ŋar-ra u₂ nam-til₃-la ba-an-šum₂
gala-tur-ra a nam-til₃-la ba-an-šum₂
...{d}en-ki gala-tur-ra kur-ŋar-ra gu₃...
1(diš)-am₃ u₂ nam-til₃-la 1(diš)-am₃ a nam-til₃-la ugu-ni-a šub-ba-ab-ze₂-en
ŋen-na-an-ze₂-en ŋiri₃ kur-še₃ nu₂-ba-an-ze₂-en
{ŋiš}ig nim-gin₇ dal-dal-e-de₃-en-ze₂-en
za-ra lil₂-gin₇ gur-gur-re-de₃-en-ze₂-en
ama gan-e nam dumu-ne-ne-še₃
{d}ereš-ki-gal-la-ke₄ i-nu₂-nu₂-ra-am₃
mur kug-ga-na gada nu-um-bur₂
gaba-ni bur šaŋan-gin₇ nu-um-gid₂
šu-si-ni {urud}lub-bi-gin₇ am₃-da-ŋal₂
siki-ni ga-raš{sar}gin₇ saŋ-ŋa₂-na mu-un-ur₄-ur₄-re
u-u₈-a šag₄-ŋu₁₀ dug₄-ga-ni
kuš₂-u₃-me-en nin-me a šag₄-zu...
...bar-ŋu₁₀ dug₄-ga-ni
kuš₂-u₃-me-en nin-me a bar-zu...
a-ba-am₃ za-e-me-en-ze₂-en
...šag₄-zu-še₃ bar-ŋu₁₀-ta bar-zu-še₃ dug₄-ga-na-ab-ze₂-en
diŋir he₂-me-en-ze₂-en inim ga-mu-ra-an-dug₄
lu₂-ulu₃ he₂-me-en-ze₂-en nam-zu-ne he₂-eb-tar-re
zi an-na zi ki-a pad₃-de₃-ne-ze₂-na-am₃
...
a id₂-bi ma-ra-ba-e-ne šu...
a-šag₄ še-ba ma-ra-ba-e-ne šu nam-ba-gid₂-i-en-ze₂-en
uzu niŋ₂ sag₃-ga {ŋiš}gag-ta la₂ šum₂-me-ab dug₄-ga-na-ab-ze₂-en dug₄-ga-ma-ab-ŋen-ze₂-en
uzu niŋ₂ sag₃-ga ga-ša-an-zu-ne-ne
niŋ₂ lugal-me he₂-a niŋ₂ nin-me he₂-a šum₂-ma-ze₂-en dug₄-ga-na-ab-ze₂-en
uzu niŋ₂ sag₃-ga {ŋiš}gag-ta la₂-a im-ma-da-ab-šum₂-mu-ze₂-en
1(diš)-am₃ u₂ nam-til₃-la 1(diš)-am₃ a nam-til₃-la ugu-na šub-bu-de₃-en-ze₂-en
{d}inana ha-ba-gub
gala-tur kur-ŋar-ra inim {d}en-ki-ka₃-še₃ saŋ keše₂...
{ŋiš}ig nim-gin₇ mu-un-dal-dal
za-ra lil₂-gin₇ mu-un-gur-gur
...nam dumu-ne-ne-še₃
...i-nu₂-nu₂-ra-am₃
...gada nu-un-bur₂
...bur šaŋan-na nu-un-gid₂
...{urud}lub-bi-gin₇...
...ga-raš{sar}gin₇...
...šag₄-ŋu₁₀ dug₄-ga-ni
...nin-me a šag₄-zu...
...bar-ŋu₁₀ dug₄-ga-ni
...nin-me a bar-zu in-na-ne-eš
...za-e-me-en-ze₂-en
...šag₄-zu-še₃ bar-ŋu₁₀-ta bar-zu-še₃ ba-e-de₃-en-ze₂-en
...inim ga-mu-ra-an-dug₄
...nam-zu-ne ga-mu-ri-ib-tar
...mu-ni-in-pad₃-de₃-eš
...
id₂ a-ba mu-ne-ba-e šu nu-um-ma-gid₂-de₃
a-šag₄ še-ba mu-ne-ba-e šu nu-um-ma-gid₂-de₃
uzu niŋ₂ sag₃-ga {ŋiš}gag-ta la₂ šum₂-me-eb in-na-an-ne-eš
kug {d}ereš-ki-gal-la-ke₄...mu-na-ni-ib-gi₄-gi₄
uzu niŋ₂ sag₃-ga niŋ₂ ga-ša-an-zu-ne-ne-kam aŋ₂ aŋ₂
...lugal-me niŋ₂ nin-me he₂-a šum₂-me-eb in-na-an-ne-eš aŋ₂
uzu niŋ₂ sag₃-ga {ŋiš}gag-ta la₂ im-me-ne-šum₂-uš
1(diš)-am₃ u₂ nam-til₃-la 1(diš)-am₃ a nam-til₃-la ugu-a bi₂-in-šub-bu-uš
{d}inana ba-gub
{d}ereš-ki-gal-la gala-tur kur-ŋar-ra gu₃...
tum₂-mu-un-ze₂-en...ba-dab₅
{d}inana inim...kur-ta ed₃
{d}inana kur-ta ed₃-da-ni
{d}a-nun-na-ke₄-e-ne ba-ab-ha-za-aš
a-ba-am₃ lu₂ kur-ta...kur-ta silim-ma-ni bi₂-in-ed₃-de₃
ud-da {d}inana kur-ta ba-ed₃-de₃
saŋ-dili saŋ-ŋa₂-na ha-ba-ab-šum₂-mu
{d}inana kur-ta ba-ed₃-de₃
lu₂ igi-na sukkal nu-me-a {ŋiš}ŋidru šu bi₂-in-du₈
bar-ra-na ra-gaba nu-me-a {ŋiš}tukul ur₂-ra bi₂-in-la₂
gal₅-la₂ tur-tur gi-šukur-gin₇
gal₅-la₂ gal-gal gi dub-ba-an-na-gin₇ zag-ga-na ba-an-dab₅-be-eš
lu₂ e-ne-ra in-ši-re₇-eš-am₃
lu₂ {d}inana-ra in-ši-re₇-eš-am₃
u₂ nu-zu-me-eš a nu-zu-me-eš
zid₂ dub-dub-ba nu-gu₇-me-eš
a bal-bal-a nu-na₈-na₈-me-eš
kadra niŋ₂ dug₃-ge šu nu-gid₂-me-eš
ur₂ dam niŋ₂ dug₃-ge-eš nu-sig₉-ge-me-eš
dumu niŋ₂ ku₇-ku₇-da ne nu-su-ub-ba-me-eš
dam ur₂ lu₂-ka ba-ra-an-si-il-si-il-le-eš
dumu lu₂ du₁₀-ub-ta ba-ra-an-zig₃-ge-eš
e₂-gi₄-a e₂ ušbar-ra-ka im-ta-an-e₃-eš-am₃
ur₂ lu₂-ka dam šu ti-a-me-eš
ubur emeda{da} la₂-ka dumu šu ti-a-me-eš
šum₂{sar} niŋ₂ sis-a nu-gum-e-me-eš
lu₂ ku₆ nu-gu₇-me-eš lu₂ ga-raš{sar}...
lu₂ {d}inana...
{d}inana kur-ta ed₃-da-ni
{d}nin-šubur-ra-ke₄ kan₄...ŋiri₃-ni-še₃ ba-an-šub
sahar-ra ba-da-an-tuš tug₂-mu-dur₇-ra ba-an-mur₁₀
gal₅-la₂-e-ne kug {d}inana-ra gu₃ mu-un-na-de₂-e
{d}inana iri-zu-še₃ ŋen-ba e-ne ga-ba-ab-tum₂-mu-de₃-en
kug {d}inana-ke₄ gal₅-la₂-e-ne mu-un-ne-ni-gi₄-gi₄
sukkal e-ne-eŋ₃ sag₉-sag₉-ga-ŋu₁₀
ra-gaba e-ne-eŋ₃ ge-en-gen₆-na-ŋu₁₀
...degₓ(RI)-ga-ŋu₁₀ šu nu-un-bar-re
...gu₂-ni...
er₂ du₆-du₆-dam ma-an-ŋa₂-ŋa₂
šem₃ gu₂-en-na ma-an-du₁₂-am₃
e₂ diŋir-re-e-ne ma-an-niŋin₂-niŋin₂
i-bi₂-ni ma-an-hur giri₁₇-ni ma-an-hur
...ki u₆ di ma-hur
ki mu-lu-da nu-di haš₄-gal-a-ni ma-an-hur
mu-lu nu-tuku-gin₇ tug₂ dili-a im-ma-an-mur₁₀
e₂-kur-re e₂ {d}mu-ul-lil₂-la₂-še₃
urim₂{ki}ma e₂ {d}nanna-še₃
uru₂-ze₂-eb{ki} e₂ {d}am-an-ki-ka₃-še₃
ŋiri₃-ni dili mu-un-gub
igi {d}am-an-ki-ka₃ er₂ bi₂-še₈-še₈
e-ne ma-a-ra mu-un-til₃-le-en
e-ne ta-gin₇...
ga-an-ši-re₇-de₃-en umma{ki}a šeg₁₂-kur-šag₄-ga-še₃ ga-am₃-ši-re₇-de₃-en
...šeg₁₂-kur-šag₄-ga-ta
{d}šara iri-ni-a ŋiri₃-ni-še₃ ba-an-šub
sahar-ra ba-da-an-tuš tug₂-mu-dur₇-ra ba-an-mur₁₀
gal₅-la₂-e-ne kug {d}inana-ra gu₃ mu-na-de₂-e
{d}inana iri-zu-še₃ ŋen-ba e-ne ga-ba-ab-tum₂-mu-de₃
kug {d}inana-ke₄ gal₅-la₂-e-ne mu-na-ni-ib-gi₄-gi₄
en₃-du du {d}šara-ŋu₁₀
umbin kud-ku₅-ra-ŋu₁₀ gu₂-tar la₂-ŋu₁₀
en₃ ta-gin₇ nam-ma-ra-ni-ib-ze₂-eŋ₃-ŋen
ga-e-re₇-en-de₃-en bad₃-tibira{ki}a e₂-muš₃-kalam-ma-še₃ ga-an-ši-re₇-en-de₃-en
bad₃-tibira{ki}a e₂-muš₃-kalam-ma-ta
{d}lu₂-lal₃-e iri-ni-a ŋiri₃-ni-še₃ ba-an-šub
sahar-a im-da-an-tuš tug₂-mu-dur₇-ra ba-an-mur₁₀
gal₅-la₂-e-ne kug {d}inana-ra gu₃ mu-na-de₂-e
{d}inana iri-zu-še₃ ŋen-ba e-ne ga-ba-ab-tum₂-mu-un-de₃-en
kug {d}inana-ke₄ gal₅-la₂-e-ne mu-na-ni-ib-gi₄-gi₄
{d}lu₂-lal₃ zag e₃-a a₂ zid-da gab₂-bu-ŋu₁₀ us₂-sa
e-ne ta-gin₇ nam-ma-ra-ab-ze₂-eŋ₃-en-ze₂-en
ga-e-re₇-de₃-en {ŋiš}hašhur gul-la edin kul-aba₄{ki}še₃...
{ŋiš}hašhur gul-la edin kul-aba₄{ki}še₃ ŋiri₃-ni-še₃ ba-e-re₇{re}eš
{d}dumu-zid tug₂ mah-a i-im-mur₁₀ mah-a dur₂-a dur₂ im-ma-ŋar
gal₅-la₂-e-ne haš₄-a-na i-im-dab₅-be₂-eš
{dug}šakir 7(diš)-e ga mu-un-de₂-eš-am₃
7(diš)-am₃...<unk> ra-gin₇ saŋ mu-un-da-sag₃-ge-ne
sipad-de₃ gi-gid₂ gi-di-da igi-ni šu nu-mu-un-tag-ge-ne
igi mu-un-ši-in-bar igi uš₂-a-ka
inim i-ne-ne inim lipiš gig-ga
gu₃ i-ne-de₂ gu₃ nam-tag-tag-ga
en₃-še₃ tum₃-mu-an-ze₂-en
kug {d}inana-ke₄ su₈-ba {d}dumu-zid-da šu-ne-ne-a in-na-šum₂
lu₂ e-ne lu₂ mu-un-ne-re₇-eš-am₃
lu₂ {d}dumu-zid mu-un-ši-re₇-eš-am₃
u₂ nu-zu-me-eš a nu-zu-me-eš
zid₂ dub-dub-ba nu-gu₇-me-eš
a bal-bal-a nu-na₈-na₈-me-eš
ur₂ dam niŋ₂ dug₃-ge-eš₂ nu-sig₉-ge-eš
dumu niŋ₂ ku₇-ku₇-da ne nu-su-ub-me-eš
dumu lu₂ du₁₀-ub-ta ba-ra-an-zig₃-ge-eš
e₂-gi₄-a e₂ ušbar-ra-ka um-ta-an-e₃-eš
{d}dumu-zid-de₃ er₂ im-da-pad₃ šeₓ(IGI@g)-šeₓ(IGI@g) i₃-ŋa₂-ŋa₂
ŋuruš-e {d}utu-ra an-še₃ šu-ni ba-an-na-zig₃
{d}utu murum₅-ŋu₁₀-me-en ŋe₂₆-e mussa-zu-me-en
e₂ ama-zu-še₃ i₃ gur₃-ru-me-en
e₂ {d}nin-gal-še₃ ga gur₃-ru-me-en
šu-ŋu₁₀ šu muš-a u₃-mu-ni-in-šum₂
ŋiri₃-ŋu₁₀ ŋiri₃ muš-a u₃-mu-ni-in-šum₂
gal₅-la₂-ŋu₁₀ ga-ba-da-kar nam-mu-un-ha-za-ne
...šu ba-an-ši-in-ti
...
...muš-a mu-e-ni-šum₂
...ŋiri₃ muš-a mu-e-ni-šum₂
...ba-ni-kar
...1(diš)-gin₇
...
kug {d}inana-ke₄...šag₄-ga-ni nam <unk>
kug {d}inana-ke₄ mu-ud-na-ni er₂ gig i₃-še₈-še₈
...šag₄-ga-ni...
...dam-ni...a₂-na...
...<unk>...
...
{u₂}numun₂ i₃-bur₁₂-re {u₂}numun₂ i₃-ze₂-e
dam lu₂ ur₂-zu-ne-ne...me dam kal-la-ŋu₁₀
dumu lu₂ ur₂-zu-ne-ne nu₂-a me dumu kal-la-ŋu₁₀
...me-am₃ mu-un <unk> e
...me-am₃ mu-un <unk> <unk>...e
...{d}inana-ra gu₃ mu-na-de₂-e
...lu₂-zu...a-na-am₃ niŋ₂-ba-ŋu₁₀-um
...nim-e mu-na-ni-ib-gi₄-gi₄
...ba-ab-pad₃-de₃-en niŋ₂-ba a-ra-ba-e
...ga-mu-un-dul-dul
nim-e kug {d}inana-ke₄...
ki-sikil {d}inana-ke₄ nim-e nam mu-ni-ib₂-tar-re
e₂ kaš-a-ka zabar <unk> naŋ-a-ke₄...
du₅-mu lu₂ kug-zu-ke₄-ne-gin₇ nam...
...{d}inana-ke₄ ur₅...
...er₂ im-še₈-še₈
nin₉ im-ma-ŋen šu-še₃ mu-da-ab-si
i₃-ne-eš₂ me-le-e-a...ŋu₁₀
za-e mu <unk> am₃ nin₉-zu mu <unk> am₃
ud za-e al di-di-e ud-bi...
ud nin₉-zu al di-di-e ud-bi...
kug {d}inana-ke₄ {d}dumu-zid saŋ-bi-še₃...
kug {d}ereš-ki-gal-la-ke₄
za₃-mi₂-zu dug₃-ga-am₃